钦定古今图书集成/明伦汇编/宫闱典/第045卷 > 魏
## 钦定古今图书集成/明伦汇编/宫闱典/第045卷 > 魏

### 文帝黄初 年后宫增贵嫔淑媛修容顺成良人之号

按《魏志后妃传》叙魏因汉法，“母后之号，皆如旧制。自
夫人以下，世有增损。太祖建国，始命王后，其下五等，
有夫人，有昭仪，有婕妤，有容华，有美人。文帝增贵嫔、
淑媛、修容、顺成、良人。”

《黄初七》年，“遣后宫淑媛、昭仪以下归其家。”

按《魏志文帝本纪》：黄初七年，“夏五月丙辰，帝疾笃，召
中军大将军曹真，镇军大将军陈群，征东大将军曹
休，抚军大将军司马宣王，并受遗诏辅嗣主，遣后宫
淑媛昭仪已下归其家。”

### 明帝太和 年增置宫官位号列爵十二等班秩一视外朝

按：《魏志后妃传》叙“明帝增淑妃、昭华、修仪，除顺成官。
太和中，始复命夫人，登其位于淑妃之上。自夫人以
下，爵凡十二等，贵嫔、夫人位次皇后，爵无所视；淑妃
位视相国，爵比诸侯王；淑媛位视御史大夫，爵比县
公；昭仪比县侯；昭华比乡侯；修容比亭侯；修仪比关
内侯；婕妤视中二千石；容华视真二千石；美人视比”
二千石，良人，视二千石。